דרגון בול דאימה

**דרגון בול דאימה** (ביפנית: **ドラゴンボール DAIMA**) היא סדרת אנימה המופקת על ידי חברת טואי אנימציה. זוהי הסדרה השישית בזיכיון דרגון בול, והשנייה והאחרונה שנכתבת על ידי יוצר אקירה טוריאמה, שנפטר במרץ 2024. הסדרה עלתה לראשונה ב-Fuji TV באוקטובר 2024 והסתיימה לאחר 20 פרקים ב-28 בפברואר 2025.

## עלילה
שנה לפני אירועי דרגון בול סופר, גוקו וחבריו נהפכו לילדים בגלל מלך השדים החדש גומה. הוא חוטף את דנדה לעולם השדים יחד עם דגטסו שותפו ולוחמי ה-Z יוצאים לעבר עולם השדים להרפתקאה חדשה במטרה לחלצו ולהפוך בחזרה למבוגרים באמצעות הדרגון בול.

## הפקה
טואי אנימציה הכריזה בפאנל הקומיקס שלהם בניו יורק ב-12 באוקטובר 2023, כי סדרת אנימה חדשה בשם דרגון בול דאימה תצא לאור בסתיו 2024. אקיו איוקו, המפיק בפועל של הזיכיון דרגון בול, אמר שהסדרה הייתה בעבודות בחמש השנים האחרונות, אך השם נקבע לפני פחות מחודש. מאוחר יותר הוא גם ציין שטוריאמה "עיצב את הסיפור כולו", שאיוקו תיאר כבעל "תחושה חזקה של הרפתקאות והרבה אקשן".

בנובמבר 2023, גיליון ינואר 2024 של "V Jump" הכריז על חברי הצוות הראשי של "דרגון בול דאימה" ואישר שמסאקו נוזאווה תחזור על תפקידה כסון גוקו. יושיטאקה יאשימה (במאי האנימציה של "דרגון בול סופר") ואיה קומאקי (במאית "וואן פיס") משמשות שתיהן כבמאיות של האנימה. Katsuyoshi Nakatsuru, שעבד בעבר על "דרגון בול", "דרגון בול זי" ו"דרגון בול GT", עיבד את עיצובי הדמויות של טוריאמה לאנימציה.

טריילר שני המתמקד בגוקו, יצא כחלק מאירוע Dragon Ball Games Battle Hour ב-28 בינואר 2024. איורי דמויות שטוריאמה יצרה עבור האנימה, כוללים כמה דמויות חדשות. הם הוצגו במהלך שידור חי של האירוע. טוריאמה מת ב-1 במרץ 2024. שבוע לאחר מכן, הוצגה הודעה ששלח לפסטיבל פרסי האנימה של טוקיו 2024 לרגל קבלת פרס מפעל חיים באירוע הענקת הפרס. בהודעה הוא חשף כי "דרגון בול דיימה" תוכננה במקור להיות סדרת אנימה מקורית ללא מעורבותו, "אבל כפי שנתתי עצות פה ושם, בסופו של דבר התערבתי עמוקות בפרויקט מבלי ששמתי לב לכך".

ויז'ואל מפתח הכולל מספר דמויות עם הכותרת "ברוכים הבאים להרפתקה הגדולה!" וטריילר שלישי יצאו ב-19 ביולי וחשפו שהתוכנית תעלה לראשונה באוקטובר. ב-2 בספטמבר, פוג'י TV הודיעה כי כל פרקי התוכנית הושלמו ושהשידור יחל ב-10 באוקטובר. כפי שמסופר, התברר שצוות השחקנים של ישראל יחזרו לדבב את דמותם שישודר גם בניקלודיאון וככל הנראה שהם לא חוזרים לדבב, בסך הכל מתיחת אחד באפריל. יומיים לאחר מכן, יצא טריילר רביעי וויז'ואל מפתח שני, הכולל שתי דמויות נוספות. דאימה היא ההפקה הראשונה שלא מציגה את טורו פורויה בתפקיד ימצ'ה, שכן ב-4 באוקטובר הוכרז שהוא יוחלף ב־Ryōta Suzuki.

### מוזיקה
שיר הפתיח של הסדרה הוא "Jaka Jaan" מאת מפיק התקליטים הגרמני זד והצמד היפני C&K. לזד הוצע להלחין את השיר כיוון שהוא מעריץ של "דרגון בול", והמילים נכתבו על ידי Yukinojo Mori, שכתב שירים רבים עבור הזכיינית. שיר הסיום הוא "נקמה" מאת זד בהשתתפות הזמר היפני-אמריקאי איי. זד הלחין את המוזיקה, בעוד איי כתב את המילים.

## הפצה
הבכורה העולמית של "דרגון בול דיימה" נערכה בטוקיו ביג סייט ב-6 באוקטובר 2024, במהלך אירוע Dragon Ball Daimatsuri, שציין 40 שנה למנגה המקורית. הפרק הראשון הוקרן שלוש פעמים במהלך היום, כאשר חברי צוות השחקנים נכחו במהלך השניים הראשונים. הסדרה החלה את שידור הטלוויזיה שלה ב־Fuji TV ב-11 באוקטובר 2024, כשהסדרה שודרה בימי שישי בשעה 23:40 הפרק הראשון ארוך מהרגיל בעשר דקות.

ב-11 באוקטובר 2024 החלה קראנצ'ירול להזרים את הסדרה ברחבי העולם מחוץ למזרח אסיה, אירופה והמזרח התיכון. Hulu החלה לשדר את הסדרה באותו היום בארצות הברית. ברחבי אסיה (ובישראל) הסדרה זמינה בנטפליקס החל מ-14 באוקטובר 2024, ולאחר מכן בכל רחבי העולם החל מ-18 באוקטובר 2024 .

## דמויות ומדבבים

## פרסים ומועמדויות

## קישורים חיצוניים
* 

## הערות שוליים

קטגוריה:טואי אנימציה: סדרות טלוויזיה
קטגוריה:דרגון בול
קטגוריה:קראנצ'ירול: סדרות וסרטי אנימה
קטגוריה:סדרות אנימה
קטגוריה:סדרות אנימה משנות ה-2020
קטגוריה:סדרות טלוויזיה יפניות שעלו לשידור בשנת 2024